PIÈCES A L’APPUI. 
222 
£ap. 
Aimy ! lassette que feray ? 
Aimy ! lassette que diray? 
Bien croy que porter ne porray 
Les maulz d’amer, ains en morray. 
Souvent dient alcun amant, 
Par désespoir en hault clamant : 
(t Amours , à droit te vois blamant ; 
» Le doel va mon coer enflamant. » 
Les aultres redient a part : 
« Amours de ses biens me départ. 
» Par son très-gracieux départ 
» M’en a donné la mieudre part. » 
Les uns dont se loent d’amours, 
Les aultres font de lui clamours. 
Quant à moy, de ses maulvais mours 
Me complains et de ses remours. 
Car plus ne voy mon bel amy. 
C’est par amours, lassette ! aimy ! 
Plus ne le voy, dont i’ai gémi ; 
Plus n’ay ne bon iour ne demi. 
Mon las coer dedens moy sautèle , 
Comme feroit au vent la tèle ; 
Mon sang frémist fort et batèle. 
Lasse ! par amours sui-ie tèle. 
Mar vy le ioly tamps de may 
Qui mist mon coer en tel esmay 
Pour mon ami que trop amay , 
Quant le choisy dessoubz le may. 
Sans lui, sans lui ne puis avoir 
Joie ne bien, pour nul avoir ; 
Amans, bien les poés savoir, 
Qui vers Amours faittes debvoir. 
Chanter d’oisèles sur la branche 
M’est ungs lais cris en averbranche , 
Se je ne voy la remembranche 
De mon ami sans encombranche. 
Vert bois ramu , pré verdoiant, 
Que je sui tout l’esté voiant, 
Me sont durement anoiant, 
Quant illoec me vois umbroiant. 
Hault sapin sus clère fontaine, 
Voix de pucelle bien haultaine 
Et de lays une quarantaine 
Me sont dolour, j’en sui certaine. 
Beaux chapeaux , parés de flourettes, 
Fais par très-fines amourettes , 
Flaiolz, fréliaux et turlurettes 
Adès me sont paines durettes. 
Je ne sçay que plus vous diroie; 
Se tout le monde remiroie, 
Jà nul plaisir n’y sentiroie 
S’à mon ami ne me tiroie. 
Il fait mon plour en ris changier. 
En hault délis mon dur dangier. 
De moy fait tous maulz estrangier, 
Quant ie le voy sans atargier. 
